דב פייגין

דב פייגין (1907 – 22 בספטמבר 2000) היה פסל ישראלי יליד האימפריה הרוסית, מחברי קבוצת אופקים חדשים.

==קורות חיים==
דב פייגין נולד בלוגנסק שבאימפריה הרוסית (כיום אוקראינה) בשנת 1907. אביו, זלמן, שהיה חייט, שלח אותו ללימודים בבית ספר עממי רוסי ופעם בשבוע ללימודים בחדר. בבית הספר התגלה כישרונו האמנותי והוא קיבל שיעורי ציור. בשנת 1920 עברה המשפחה לעיר הומל בה התוודע פייגין לתנועת השומר הצעיר. בשנת 1924 נעצר פייגין באשמת השתייכות לתנועה בלתי לגאלית ונידון למאסר של שלוש שנים. עם שחרורו בשנת 1927, עלה לארץ ישראל והצטרף ל"קיבוץ השומר הצעיר מס.ס.ס.ר" שהפך לקיבוץ אפיקים.

בשנות השלושים עבר לתל אביב ואף נסע ללמוד פיסול ב"אקול דס אר דקורטיף" בפריז. עם שובו לארץ בשנת 1937, הצטרף פייגין לאגודת הציירים והפסלים בישראל והציג בתערוכות רבות בארץ.

יצירותיו משנות ה-30 והארבעים כללו נושאים של דיוקנאות ודימויים מסורתיים אחרים כגון "אם וילד". סגנון הפיסול הושפע מן האמנות המודרניסטית הצרפתית של ראשית המאה ה-20, כגון עבודותיהם של אוגוסט רודן, מאיול, בורדל ואחרים. דוגמה לכך אפשר למצוא בעבודות כדוגמת הפסל "לזכר ילדים נהדרים" (1944). החל ממחצית שנות ה-40 החלה עבודתו של פייגין לעבור תהליך של הפשטה. הדבר התאפיין בגיבוש סגנון מונומנטלי יותר לעיצוב הדמויות ובגישה "ארכאית" לעיצובן. כך הדבר ב"אנדרטה לנופלים במלחמת השחרור" (1949) ובפסלי הראש שיצר.

עם פרישתה של קבוצת אמנים מן מאגודת האמנים והקמת קבוצת אופקים חדשים חתם פייגין על גילוי הדעת של הקבוצה והשתתף בכל התערוכות של הקבוצה עד לשנת 1963.

עבודתו המוקדמת של פייגין מושפעת מן האמנות הכנענית שהשפיעה על אמנים נוספים כגון יצחק דנציגר. בעבודות כגון 'ראש' (1949), האנדרטה לזכר בני רחובות (1949) או 'הפורטת על הנבל' (1946) ניכרת הנטייה יצירה של דמות כבדה מסוגננת ומעוגלת ולפישוט צורת דמות האדם.

בשנת 1956 החל פייגין לפסל בברזל בהשפעת הפיסול המודרניסטי של אמנים כגון פבלו פיקאסו, חוליו גונזאלס ואחרים.
בתחילה כרישום בחלל בעזרת חוטי ברזל מולחמים. עבודות כגון 'ציפור', 'מעוף' או 'אלומות', כולן משנת 1956, מציגות התפתחות מהירה מיצירה קווית ליצירה הבנויה ממשטחים היוצרים קומפוזיציה דינאמית. מגמה זו תתחזק ביצירת עבודות כמעט חסרות נפח, עשויות מיריעות מתכת גזורות ומקופלות דוגמת 'חיה' (1958).

עם השתכללות סגנונו הפיסולי של פייגין הופכת יצירתו למופשטת יותר. הוא הרבה ליצור עבודות למקומות ציבוריים כגון קירות פיסוליים לאונייה הנוסעים "שלום" (1963), קיר באנדרטת יד קנדי (1966), תבליט על בניין בית הספר אורט בכפר סבא (1967), פסל בגן העצמאות בתל אביב (1982).

ב-1979 שיחק בסרט "פרשת וינשל" בבימויו של אברהם הפנר.

==גלריה==
<gallery>
File:Dov Feigin, Head, fazit 1940.jpg|ראש נערה, 1939אבן
קובץ:In Memory of Wonderful Children 01.JPG|לזכר ילדים נהדרים, 1944ברונזהגובה 150 ס"מאפיקים
File:2012 wililives givarain 005.JPG|מנגנת על נבל, שנות הארבעיםאבן מלאכותיתבית יד לבנים, גבעתיים
File:Rehovot 006.JPG|אנדרטה לנופלים במלחמת השחרור (פרט), 1949אבןרחוב הבנים, רחובות
File:Ladderes Feigin.JPG|סולמות או מבנה, 1957ברזלאוניברסיטת תל אביב
File:Tefen0034.JPG|חיה, 1958/1998פלדההמוזיאון הפתוח תפן
תמונה:Dov Feigin-animal 1958.jpg|חיה, 1958/2006מוזיאון תל אביב לאמנות
תמונה:Dov-f-01.jpg|צמיחה, 1959/1987ברזלמוזיאון פתח תקווה לאמנות
תמונה:Feigin_Oret.JPG|תבליט קיר, 1967נחושתבית הספר "אורט", כפר סבא
File:SPIRAL FEIGIN.JPG|ספירלה, 1980/1990ברזלאוניברסיטת תל אביב
File:PikiWiki Israel 19111 quot;Untitledquot; in Independence park Tel Avi.JPG|פסל בגן, 1982ברזלגובה 420 ס"מ, רוחב 600 ס"מגן העצמאות, תל אביב-יפו
קובץ:«נושא סוכה» או «בדרך לגילה».jpg|"נושא סוכה I" או "בדרך לגילה", 1984ברזלגובה 640 ס"משכונת גילה, ירושלים
File:Tabernacle in the Field.JPG|סוכה בשדה, 1985ברזלשדרות קק"ל, תל אביב-יפו
File:Feigin0001.JPG|יד לתעשייה הצבאית, 1989ברזלגובה 800 ס"מ, רוחב 350 ס"מגן התע"ש, גבעתיים
File:Palmachim Feigin 001.JPG|קומפוזיציה, 1986/2000ברזל צבועבסיס חיל האוויר, פלמחים
Aronkodesh19.JPG|ארון קודש בבית המדרש של מדרשית נעם, 1965
</gallery>

==תערוכות נבחרות שהציג בהן==
* תערוכות קבוצת אופקים חדשים, 1948 - 1963.
* ייצג את ישראל בביאנלה של ונציה בשנים 1948, 1962.
* תערוכת יחיד במוזיאון תל אביב, ביתן הלנה רובינשטיין לאמנות בת זמננו, 1960.
* תערוכת יחיד במרכז לאמנות חזותית, באר שבע 1977.
* תערוכה ביחד עם הצייר יחזקאל שטרייכמן, משכן לאמנות, חולון, 1977.
* "המיתוס של כנען", תערוכה קבוצתית באוניברסיטת חיפה, 1980.
* תערוכת 80 שנות פיסול במוזיאון ישראל, 1984.
* רטרוספקטיבה, מוזיאון תל אביב לאמנות, 2006.

==פרסים==
* פרס דיזנגוף, עיריית תל אביב, 1942, 1948.
* פרס שטרוק, עיריית חיפה, 1953.
* פרס מטעם מועדון "מילוא", תל אביב, 1968.
* פרס סנדברג, מוזיאון ישראל, 1985.
* יקיר העיר גבעתיים, 1985.

==לקריאה נוספת==
* חיים גמזו, ציור ופסול בישראל, הוצאת "אשכול", תל אביב, 1951. מהדורה שנייה מורחבת: ציור ופיסול בישראל, הוצאת דביר, 1957.
* מרסל ל. מנדלסון, פייגין, מוזיאון תל אביב, 1960.
* בנימין תמוז (עורך), דורית לויטה, גדעון עפרת, סיפורה של אמנות ישראל, הוצאת מסדה, 1980.
* גילה בלס, אפקים חדשים, הוצאת פפירוס ורשפים, תל אביב, 1980. הוצאה שנייה מורחבת: אופקים חדשים, הוצאת מודן, 2014.
* יעקב גילדור, תערוכת קבוצת ציירי "אפקים חדשים" (עבודות על נייר), משכן לאמנות חולון, 1983.
* ל. אורגד, דב פייגין, הוצאת הקיבוץ המאוחד, תל אביב, 1988.
* גדעון עפרת, מקורות הפיסול הארצישראלי 1939-1906, מוזיאון הרצליה לאמנות, 1990.
* מרדכי עומר, "אופקים חדשים":פיסול, מוזיאון תל אביב לאמנות, 1996.
* אירית הדר, דב פייגין, הוצאת מוזיאון תל אביב לאמנות, 2005.
* אליק מישורי, מ"אפקים חדשים" ל"רוח אחרת" אמנות ישראלית 1988-1948, למדא הוצאת האוניברסיטה הפתוחה, 2019.

==קישורים חיצוניים==

* 

==הערות שוליים==

*
קטגוריה:פסלים ביישוב
קטגוריה:פסלים ישראלים
קטגוריה:קבוצת אופקים חדשים
קטגוריה:בוגרי השומר הצעיר
קטגוריה:יקירי גבעתיים
קטגוריה:זוכי פרס דיזנגוף
קטגוריה:זוכי פרס סנדברג לאמנות ישראלית
קטגוריה:זוכי פרס הרמן שטרוק
קטגוריה:סגל המדרשה לאמנות
קטגוריה:יהודים הקבורים בהר המנוחות
קטגוריה:ישראלים שנולדו ב-1907
קטגוריה:ישראלים שנפטרו ב-2000